Jelaskan Edisi Poket/Bedrock dari Minecraft dalam bahasa melayu

Pada 16 Ogos 2011, Minecraft: Edisi Poket dilancarkan untuk Xperia Play di Android Market sebagai versi alfa yang awal. Ia kemudian dilancarkan untuk beberapa peranti yang sesuai yang lain pada 8 Oktober 2011. Sebuah versi Minecraft untuk iOS dilancarkan pada 17 November 2011.  Sebuah pindahan disediakan untuk Windows Phone sejurus selepas Microsoft memperoleh Mojang. Pindahan ini tertumpu pada pembinaan kreatif dan aspek survival primitif permainan itu, dan tidak mengandungi semua ciri dalam versi PC. Di akaun Twitternya, Jens Bergensten mengatakan bahawa Edisi Poket untuk Minecraft diaturcarakan dalam bahasa C++ dan bukan Java, kerana iOS tidak dapat menyokong Java. Kemas kini dilancarkan secara beransur-ansur secara berkala untuk mendekatkan pindahan tersebut ke versi PC.

Pada 10 Disember 2014, memandangkan Microsoft mengambil alih Mojang, sebuah pindahan Edisi Poket dilancarkan untuk Windows Phone 8.1. Pada 18 Januari 2017, Microsoft mengumumkan bahawa ia tidak akan lagi menyokong versi Edisi Poket untuk Windows Phone. Pada 19 Disember 2016, versi penuh Minecraft: Edisi Poket telah diterbitkan pada iOS, Android dan Windows Phone. Pada 31 Julai 2017, bahagian Edisi Poket nama tersebut digugurkan dan aplikasinya dinamakan semula sebagai hanya Minecraft. Enjin Edisi Poket yang dikenali sebagai "Bedrock", telah dipindahkan kepada platform bukan mudah alih seperti Windows 10, Xbox One, Gear VR, Apple TV, Fire TV, Nintendo Switch, dan PlayStation 4. Versi permainan pada mesin Bedrock secara keseluruhan dipanggil sebagai Edisi Bedrock.

Minecraft for Windows 10 (Minecraft untuk Windows 10) kini hanya tersedia untuk sistem operasi Windows 10 Microsoft. Versi beta untuknya dilancarkan di Windows Store pada 29 Julai 2015. Versi ini berkemampuan untuk membenarkan pemain untuk bermain bersama rakan Xbox Live, dan untuk bermain multipemain tempatan dengan pemilik Minecraft di platform Bedrock yang lain. Ciri-ciri lain termasuk kemampuan untuk menggunakan pelbagai skema kawalan, seperti gamepad, papan kekunci, atau skrin sentuh (untuk Microsoft Surface dan peranti berkemampuan skrin sentuh layar sentuh lain), sokongan realiti maya, dan untuk merakam dan mengambil gambar skrin dalam permainan melalui ciri GameDVR yang disertai dengannya.

Pada 16 April 2020, sebuah versi Beta Minecraft yang menciri penghasilan render berdasarkan fizikal, ray tracing dan DLSS telah dikeluarkan oleh Nvidia pada GPU yang membenarkan RTX. Versi terakhir dijangka akan dilancarkan pada akhir tahun 2020.